I wakken ad nẓer amek ixedmen i yirden; ma ad ten-xeznent akken d iɛeqqayen neɣ ad ten-ẓḍent nerza ɣer Nna Tassaɛdit teḥka-aɣ-d amek ixeddmen i naɛma-agi tenna-aɣ-d:« Ad yezreɛ baba irden, mi d ass deg wwan yirden-nni ad ten-id-nemgger d iqttunen ( d tiymusin ) ad ten-id-neccid ad ten-id-nawi ɣer unnar, ad t-neččer d irden mi d ass deg ḥeḍmen neɣ qquren, ad kecmen yezgaren ad serwten, mi neɣden tirect-nni ad iruḥ baba d iflaḥen ad ttsizedgen, ad ten id-yawi baba ɣer uxxam ad ten-ssif s uɣarbal ad ten-ssired akken ad asenikkes wakal, ad ten-nefsar deg ubaḥnuq, ad ten-nefru seg uzeru imiren ad yawi baba kra ɣer tissirt ad ten-id-yẓeḍ d awren ad t-nerr ɣer tsebalin, ma d irden nniḍen uqbel ad ten-nerr ɣer ukufi ad as-nexdem aqcuc i teḥnac-is akken ur d ttenɣalen ara. Ula d timẓin am yirden itentnxdem ».1 1 Tamselɣut Tassadit.